# data[].attributes.headline
Comentari del poema: TINC UN DESFICI, AI, INCLEMENT

# data[].attributes.subject
Comentari del poema: TINC UN DESFICI, AI, INCLEMENT

# data[].attributes.body
És un poema de la Comtessa de Dia (s. XII-XIII) i correspon a la lírica trobadoresca. La poesia trobadoresca s'escrivia en occità, una llengua molt similar al català. El poeta que feia aquests poemes s'anomenava trobador i aquestes composicions es transmetien oralment pel joglar.

El tema universal és l'amor, concretament sobre un amor no correspost. El tòpic literari és foedus Amoris. El poema va d'una trobairitz que està trista i decebuda perquè el seu vassall no correspon els seus sentiments.
Pretén aconseguir l'amor del seu estimat, la intenció és convèncer. La tipologia és retòrica i la modalitat és poesia lírica.

Té 1 estrofa i 24 versos, la majora dels versos tenen vuit síl·labes, però hi ha alguns que en tenen set. El poema té rima consonant i utilitza recursos literaris com sinalefes, hipèrbatons, hipèrboles, metàfores.

# data[].attributes.body
És una cançó d'Els Pets (any 1999) i pertany al gènere de música rock català. El rock català és una etiqueta musical utilitzada per fer referència a algunes formacions musicals de finals del s.XX i principis del s.XXI que canten en català. Tot i que l'expressió conté la paraula rock, també pot incloure estils com la música pop.

El tema universal és l'amor, concretament de l'amor adúlter. El tòpic literari és militia amoris. La cançó va d'un parell de persones que li són infidels a les seves parelles, però a la vegada li són infidels a ells. Al final, tots acaben abandonats i sols, ja que han perdut a qui sempre va estar al seu costat. Al refrany de la cançó diu que moltes persones s'equivoquen i s'enreden amb qui no toca, això es refereix al fet que tots prenen decisions dolentes que els duen al mateix final malgrat que no ho vulguin. Perquè no han valorat a la persona que tenien al seu costat.

La intenció de la cançó podria ser explicar i manifestar sentiments. La tipologia és la retòrica i la modalitat textual una cançó.

# data[].attributes.headline
Diferències i coses en comú entre el poema i  la cançó:

# data[].attributes.subject
Diferències i coses en comú entre el poema i  la cançó:

# data[].attributes.body
Després d'haver llegit i escoltat la cançó i el poema ens podem adonar que una de les diferències seria que la cançó ha estat més fàcil d'entendre que el poema. El poema fa servir figures retòriques i  vocabulari més complicat, això fa que hi hagi més dificultat a l'hora d'intentar entendre'l. En canvi, la cançó empra un vocabulari més actual i senzill.

Els dos textos tracten d'amor, però de diferents tipus d'amor, mentre que la cançó va d'amor adúlter en el qual els personatges decideixen ser infidels a les seves parelles i es queden sols, el poema tracta d'un amor no correspost en el que la trobairitz s'enamora d'un vassall, però aquest ja havia estat enamorat d'ella i no el va correspondre, quan la trobairitz s'adona que sí que estava enamorada ja és tard perquè ell s'ha enamorat d'una dona que sí que el correspon.
El punt en comú entre el poema i la cançó seria que d'una manera o d'una altra acaben tots sols, perquè no han valorat el que tenien al seu costat.

# data[].attributes.attachment_caption
Aquesta imatge fa referència la cançó perquè es pot veure dos amants i una persona que està enfadada que en aquest cas seria la vertadera parella.

# data[].attributes.attachment_caption
Aquesta imatge fa referència al poema, ja que es pot veure com la dona no correspon als sentiments de l'homa.